Politiek en Altrad kan Lions Ackermann kos | Maroela Media
Politiek en Altrad kan Lions Ackermann kos
Politiek en die dik-dik beurs van die Siriër Mohed Altrad kan die deurslag gee in die Lions-afrigter, Johann Ackermann, se besluit om 'n aanbod te aanvaar om in Engeland af te rig.
Die vraag ontstaan voorts of hy sy vertroude luitenante Swys de Bruin en JP Ferreira sal saamneem as hy besluit om die skuif te maak om die hoofafrigter van die Engelse Premierligaklub Gloucester te word.
Dit sal ook nie vreemd opval as hy boonop 'n paar van die Lions se uitblinkers saam met hom neem nie.
Twee sake waaraan Ackermann gewis deeglike oorweging sal skenk, is hoe lank hy nog die politieke inmenging met spankeuse op meriete in Suid-Afrika kan verduur, en dan in watter mate die rugsteun van die skatryk Altrad hom kan bystaan om Gloucester se glorie van tien jaar gelede te herwin toe hy twee keer opeenvolgens die Premierliga gewen het.
Altrad, die eienaar van Montpellier in die Franse Top14-liga, is goed op pad om die meerderheidsaandeel in Gloucester te bekom.
Sy persoonlike fortuin word deur die tydskrif Forbes op sowat R22 miljard gestel, en dis welbekend dat hy nie huiwer om sy hand diep in sy sak te steek om Montpellier 'n krag in Franse rugby te maak nie.
Nuwe uitdagings bied altyd 'n geelwortel aan afrigters, en `n Altrad-Ackermann-vennootskap by Gloucester lyk nogal na iets wat goeie vrug kan dra.
Hoe gaan die nuwe sportminister die bal vang?
Crusaders sal vir Australasiese hoogtepunt sorg
Dink nie hy sal Swys Joubert saamvat. Kans is wel goed dat hy Swys de Bruyn sal saamvat.
Met die politiek en kwotas sou ek al lankal geloop het as ek hy was. Ek kan nie verstaan hoe ons toegelaat word om spankeuses met gedwonge kleur te maak maar die internasionale rygby en krieket boikot ons nie soos vroeer. Lyk my daar is niks verkeerd as n swartregering dit doen
Welke swartspelers is kwotas in enige een van ons superrugbyspanne of die Springbokspan? Hulle is ALMAL op meriete daar.
Johan, jy het 'n goeie naam vir jouself gemaak, hulle het jou al geteiken jare terug toe jy in die SAP was, gaan my maat , gaan maak geld, dink aan julle toekoms want hier is niks ,nada ! Ek wens jou alle voorsped toe! Hier gaan hul jou talent vertrap !!!!
Wat die mense nie verstaan nie is dat Johan geensin n problem het om andeskleuriges in die Leeu span op te neem nie hy het al vir die afgelope 6jaar dit bewys het, die verskil is wanneer hy wel iemand gebruik en daardie persoon bring nie sy kant op die dag nie vervang hy daardie persoon met iemand anders en dit is waarom die Leeus so goed doen enige anderkleurige speler is welkom om sy kans te gaan vat maar sal van onderaf sy kant moet bring as hy in die top span wil bly nie omdat sy velkleur reg… Lees meer »